Lo-Renz-O/malagasy-sentence huggingface dataset:
Iza, hoy ianao, no tratra hialofany? Iza, hoy ianao, no lamba hirakofany? Iza no ho sandry tokony hiantorahany? Ary iza koa no tokony hamborahany ny akom- pifaliany sy ny afom- pijaliany. Sy ny faniriany raha tsy ianao ianao izay olon-tiany?
Toa enti-mandoko ny fitoviam-pijerin’ny fiarahamonina ny olona mahantra ny parallelisme tsy mahamena-maso, maha te hamely. Na ny tsinjara toeran’ny teny mandrafitra ireo fehezan-kevitra ireo aza toa mifamadika ny lazaina no mialoha ny enti-milaza kanefa tsy ahitana kianteny, ary tsy manova velively ny anjara asan’ny teny tsirairay. Natao indrindra izany hanaitairana ny mason-tsain’ny mpamaky mba hampifantoka azy satria tokoa mantsy
Randriamihavisoa miharivola, fampitahana fomba fitantanana sekoly sy ny fomba fampianarana riba ao amin’ny kilasy voalohany ao amin’ny lycéé andoharanofotsy sy ny lycée ambohimanambola soso-kevitra ho fanatsarana ny fampianarana vokatr’izany, mémoire de capen, antananarivo, 2012, tak 111.
Ny hery nanosika ny fananganana ny onn nisy fifanarahana maromaro neken’ny fanjakana malagasy ka nahatonga azy hanangana izao ady amin’ny tsy fanjarian-tsakafo izao, toy ny fifanarahana momba ny zon’ny ankizy tamin’ny 1990 fanambarana nataon’ny lehiben’ny governemanta teo anatrehan’ny tompona andraikitra faratampony iraisam-pirenena momba ny sakafo tamin’ny 1996 fananganana ny drafitra asa momba ny sakafo izay navoaka tamin’ny 1997 tohin’ny fikaonan-doha iraisam-pirenena momba ny sakafo tamin’’ny 1992 fananganana ireo paika ady nasionaly momba ny fiarovana ny lafiny sakafo ho isan’ny pôlitikan’ny governementa tamin’ny 1997, izay tohin’ny pssa2 sy ny padr3 -ary indrindra ny dsrp4
Antsangory tsy hioty volana hiraraka rehefa ny alim-by hisasaka intsony ianao nisandratra ho kintana teo an-tsorokao no nisandratako tamin’ny peninao no nanoratako ’zay lanitra ho antsika mangana na manga na koa volana hitranga na kintana hiparasaka tamin’ny dianao aho nianatra namindra tamin’ny feonao nanandrana nihiaka nihiaka ny tsy tanty ny hovitra, ny hatsiaka ny tsindry ben’ny mpanana tan-dovianao nigohako manganana tamin’ny tananao nivimbina nitantana namari-paribolana tokana ivondronana no onibe ninomana ireo soa ka dia toavina o ry kanto andrianina tsy hioty volana hiraraka amin’izato izy mangoratsaka e ny hiratrao tsy hihintsana tolotra arinandriana febroary 2011
Ankapobeny, tokony ho azon’ireo mpianatra ireo. Indreto àry ny tolo-kevitra azo aroso mba hoenti-manatsara izany fandaharam-pianarana fampandraisana anjara mivantana ny mpampianatra amin’ny fananganana fandaharam-pianarana. Izy ireo mantsy no mi fampikasoka mivantana amin’ny mpianatra, ka mahalala ny filàna sy ny fomba fampianarana ary ny zava- mahaliana ny mpianatra. Ny fomba entina manao izany moa dia ny famelomana indray ireo vaomiera pedagôjika toy ny c. P. E sy ny c. I. E. Ny vaomiera pedagôjika any an-tsekoly c. E
Araka izao hitantsika amin’ny fafana izao dia ireo olona 18 65 taona no maro an’isa ao amin’ny kaominina ambanivohitra mahitsy. Ireo olona ireo dia azo lazaina fa ao anatin’ny hery sy ny tanjaka ary ny fahavitrihana afaka miasa ka hitondra fampandrosoana ny lafiny fihariana. Ankilany, ireo ankizy 0 17 anefa dia mbola maro an’isa ihany koa. Izy ireto indray ilay mbola tsy azo antenaina amin’ny lafiny fihariana loatra fa tena mbola iandraiketana amin’ny ankapobeny satria mbola tsy mahaleo tena. Ireto sokajin’olona ireto ihany koa dia mbola tokony ho any an-tsekoly ny ankamaroany. Azo lazaina ho vitsy an’isa ny antitra amin’ny ankapobeny ao amin’ity kaominina ity.
Tao amin ny sekolim-panjakana tao ambohitrimanjaka no nianarany abidy voalohany. Avy tao izy, dia nanaraka ny rainy nianatra tao amin ny kolejy teôlôjika ambohipotsy, ka tonga mpianatra tao amin ny sekoly ambatonakanga. Taty aoriana, dia nanaraka ny rainy izay nitondra fiangonana izy, ka tonga mpianatra tao amin ny sekolim-panjakana ambohimanatiana canton mahabo avy ao, dia nanohy ny fianarany tao amin ny sekoly normaly anglikana tao ambohimanoro 1929 hatrany am-bohoka izy no efa nirin-dreniny ho mpitandrina, ary na dia toa lasan ny fanoratana gazety aza ny lohany fony izy mbola tanora, no voasinton ny fampianarana sekoly indray nandritra ny taona vitsivitsy, dia nandairan ny sentompon ny reniny ihany. Notarihin ilay hery ambony ihany koa, ka niditra tany amin ny collège de théologie n ny mission de paris tamin ny 1940. Ary nony nivoaka tao, dia mpitandrina nitondra fiangonana tany ambatomanga. Tao amin izany paroasy izany no nanarahany mangina ny cours de philosophie tamin ny ecole des sciences et arts par correspondance .
Na dia mirindra sy milamina aza ny fiainana amin’ny ankapobeny, dia mety tsy handeha araka ny tokony ho izy izany, raha tsy eo ny fahaizana mitondra tena. Mbola ampifamatoriny amin’ny tarigetra eo amin’ny fiainana ny firesahany ity farany. Koa ndeha hatolotra aloha ny fomba fitondran-tena. Hovahavahana avy eo ireo toetra maneho fitondran-tena tsara, dia ny fanetren-tena, ary ny finoana sy ny tahotra an’andriamanitra. Ny fomba fitondran-tena
Tokony ho polisy ianao. Misy ny mpanampy mitaky mari-potoana lasa sy ankehitriny toy ny lasa, tonga, sendra sns. Ohatra lasa mpanefoefo rakoto. Tonga namako rasoa. Nitady toko ka sendra vato. Marihina fa afaka miasa toy ny mpanampy sy miasa toy ny matoanteny mitana anjara asa enti-milaza ny teny lasa sy tonga. Raha miasa toy ny mpanampy ny endrika lasa sy tonga dia hevitra iray ihany no fonosin’izy ireo, dia ny hoe manjary na niova ho no dikany. Lasa mpanefoefo rakoto tonga mpanefoefo rakoto.
Teo amin’ny fambolena dia nanampy ireo mpikambana tamin’ny asa fambolena nataony ny vola nosamboriny tao amin’ny cecam vitan’izy ireo ara- potoana ny famboleny satria ampy ny vola nanaovany izany. Tsara ihany koa ny vokatra niakatra noho ny fampiasany zezika , ohatra tamin’izany ny fambolena vary nataona mpikambana iray izay nambarany taminay tamin’ny taona lasa izy, raha namboly vary tamina tanimbary 100 m2 ary tsy nampiasa zezika dia vary 12 daba monja no vokatra niakatra. Rehefa nisambotra vola tao amin’ny cecam anefa izy dia afaka nampiasa zezika tamin’izany tany izany ary dia tafakatra hatramin’ny 25 daba. Tsapa araka izany fa nahazo tombony avo roa heny ilay mpikambana. Tsy izy ihany anefa no nahazo tombony fa ireo mpikambana hafa ihany koa dia samy nahita fahombiazana tamin’ity fampisamborana ity. Teo amin’ny fiompiana ihany koa, ohatra, dia raisina eto ny mpikambana nanao fiompiana gana matavy raha nisambotra vola tamin’ny cecam izy nividianana zana-borona folo ary ny vidin’ny iray dia 1.000 ariary, afaka 10 volana aty aoriana dia namidiny ka 8.000 ariary ny iray. Araka izany dia hita nahazo tombony ihany koa ity mpikambana ity. Hita, araka ireo ohatra noraisina ireo, fa nahita tombontsoa ireo mpikambana manao ity fampisamborana ho an’ny famokarana ity. Tsy izy ireo ihany anefa fa saika ireo mpikambana rehetra izay manao izany ihany koa. 1.1.1.2.3- ny fampitaovana ireo mpikambana nanao ity fampitaovana ity dia avy hatrany dia nahitana ny fiovan’ny fari-piainany, tao ireo mpikambana nahazo omby, na omby miasa izany na omby vavy be ronono; tao ihany koa ireo nahazo fitaovana entina miasa toy ny angadin’omby, ny sarety, ny bisikileta. Ireo fitaovana ireo dia nanampy ireo mpikambana tamin’ny fanatanterahany ny asany sy nialany tamin’ny fanakaramana ireo olona ampy fitaovana. Nitombo ihany koa ny isan’ny fitaovam-pamokarana tao amin’ny kaominina, araka izany. 1.1.1.2.4- ny sompitra iombonana ity sompitra iombonana nataon’ireo mpikambana miasa ity dia nitondra tombony ho azy koa, singanina manokana amin’izany ny tamin’ny vanim- potoanan’ny maitso ahitra. Nidangana ny vidim-bary , ny vary moa no vokatra nataon’ireo mpikambana tamin’io sompitra iombonana io. Ireo izay nitahiry ny
Tokan’ny aina kamban-teny azo avy amin’ny fanakambanana ny aina sy ny hoe tokana. Ny tokana dia midika ho tsy fananana afa-tsy anankiray ary ny aina dia maneho ny vatana sy ny tena tsy afa-misaraka. Ny tokan’ny aina izany dia iantsoana ny olon-tiana tsy ananana afa-tsy anankiray monja.
Raha ny fihetsik’ireo mpianatra ireo mihitsy no dinihina dia tsapa fa tsy ampy fahalalana izy ireo mikasika io lohahevitra io, ka izany no mahatonga azy ireo tsy misy mandray anjara fitenenana. Ny fahalalana ara-kolontsaina mihitsy no tsy ampy vokatry ny tsy famakiany boky, na gazety farafahakeliny, izany hoe tsy mivelatra ara-pahalalana izy ireo. 3.1.2.2. Ny lafin-javatra hita fa nety tamin’ny fampitan- desona nataon’i a sy i b ekena fa tsy nahomby i a sy i b tamin’ny fampitan-desona, tsy midika anefa izany fa ratsy sy tsy nisy nety avokoa izay nataony rehetra. Nisy tokoa ny lafitsarany hita tao amin’ny fampianaran’izy ireo a. Ny lafin-javatra nety teo amin’ny fampitan-desona nataon’i a lafin-javatra efatra no voamarikay fa nety teo amin’ny fampitan-desona nataony, ireto avy izany a.1. Ny fomba nentina nampita lesona
Fanazavana lesona ankoatra ny fitrandrahana sy fananganana ny lesona dia endrika iray isehoan ny fifanohinana eo amin ny mpianatra sy ny mpampianatra ihany koa ny fanazavana lesona. Mitana anjara toerana lehibe amin izany anefa ny mpampianatra noho izy mpisehatra voalohany eo amin ny fampianarana. Hoy ny fanazavan i jacques tardif 1992 379 izany hoe eo amin ny serasera fampitam-pahalalana, ny fifanohinana eo amin ny mpisehatra dia mifameno fa ny mpampianatra kosa dia misahana izany bebe kokoa raha mitaha amin ny mpianatra.24 amin ny alalan ny fanazavana no manamora ny fahazoan ny mpianatra ny lesona ampitaina aminy. Hoy mantsy ny fanazavana nataon-drakotoarison 2008 14 hoe azo antoka fa ny serasera am-bava no fototra iorenan ny fampitam-pahalalana ary entina mampianatra sy manabe ny olona. Noho izany dia miankina amin ny fahaizan ny mpampianatra manazava lesona ny fahombiazana mety ho azon ny mpianatra. Miditra an- tsehatra betsaka amin izany ny lafiny serasera indrindra fa ny serasera am-bava.
Manimba ny zotom-pon’ny mpampianatra any amin’ireny toerana lavitra ny renivohitra ireny ihany koa ary mahatonga azy tsy hanatontosa araka ny tokony ho izy ny asany ny tsy fahakelezan’ny tombon-karama omena azy noho ny halaviran- tany iasany. Ny minisitry ny fanabeazam-pirenena, andriamatoa manoro régis, izao dia nanazava fa sivy arivo ariary 9000ar ny tombon’ny tambin-karaman’ireo mpampianatra any amin’ireo toerana voasokajy ho zone 3 noho ny halavirany raha oharina amin’ny an’ireo mpampianatra an-tanan-dehibe.119ny saran-dalana mankany an-toerana anefa tsy misy latsaky ny dimy arivo ariary. Mampihena ny risi-pon’ny mpampianatra sasany izany ary mahatonga azy tsy hanatontosa araka ny tokony ho izy ny asany. Tsy tomombana noho izany ny fampianarana any ambany ravinkazo any izay ambaran’ny olona hoe lavitra andriana. Vokatr’izay, mamindra toeram- pianarana ny zanany amin’ny toerana akaiky fanjakana kokoa ireo ray aman-dreny sasany. Maro amin’ny olona aty an-toerana, indrindra ireo amin’ny faritra ambanivohitra ny mampihena taona, mba ahafahana manohy fianarana amin’ny sekolim-panjakana. Io fampihenana taona io ihany koa anefa no anisan’ny mahabetsaka ireo mpampianatra hita fa efa antitra nefa mbola mampianatra ato anatin’ny distrika. Olon-dehibe efa tokony hisotro ronono no voatery manohy miasa taona maromaro indray, satria nanena taona, hany ka malaina miasa. Tsy tomombana araka izany ny fampianarana ataony. Ny sasany indray tsy mahavita na inona na inona itsony ka manampy isa ny mpiasa birao amin’ireo sekoly an- drenivohitra. Tsy voatsinjara araka ny tokony ho izy ny isan’ny mpampianatra ka tsy ampy ireo tena am-perinasa.
Mba hahafantarana fa mpanoritra manondro ny mpanondro mipetraka eo aorian’ny anarana faritany dia soloana sokajin-teny hafa ilay mpanondro. Raha azo soloana mpamaritra dia mpamaritra manondro izy, raha mpanoritra kosa no mahasolo ilay mpanondro dia mpanoritra manondro izy ka amin’izany dia ilay mpanondro ihany no mandray ny toeran’ilay mpanoritra .
Kosa anefa tsy mba nandrindra ny fampiasana ny solaitrabe, fa nanoratra teo amin’izay tiany nanoratana, ohatra teo afovoany indrindra no nanoratany ireo voambolana mitovy fanonona nefa tsy mitovy hevitra miaraka amin’ny heviny mihaotra manala hidihidy miohatra mitaha mihoatra manatombo teo amin’ny sisiny ankavanana akaiky ny latabatra fiasan’i b no nanaovany ny kisarina vakana fitondra rehefa mandeha manasina. Ary ireo ihany no zavatra hita teo amin’ny solaitrabe mandrapahatapitry ny seho iray natrehanay tao amin’ny kilasy voalohany l, izany hoe tsy dia nampiasa firy io solaitrabe io i b. B.5. Ny fahasamihafana teo amin’ny fihetsiky ny mpianatra azo anaovana fampitahana avokoa eto ny mpianatra nampianarin’izy telo ny fihetsiky ny mpianatr’i a niresaka ny mpianatra teny an-toerana nandritra ny famelabelarana, saingy rehefa nohenoina dia tsy mikasika ny famelabelarana velively ny resak’izy ireo fa zavatra hafa mihitsy. Toa tsy nisy nihaino ny mpanao famelabelarana rehefa nanazava lesona, afa tsy ankizy vitsy. Mpianatra roa amin’ny ankapobeny no hany nifandimby nametra-panontaniana tamin’ny sokajy teny aloha mikasika ny zavatra tsy azony. Na teo amin’ny mpanao famelabelarana izay misy mpianatra dimy ihany koa aza dia ny roa tamin’izy ireo no tena niasa, ka ny iray mpanonona ny fehezan-teny hohazavaina, ary ny iray mpanazava, ny telo ambiny tsy manao na inona na inona. Ny fihetsiky ny mpianatr’i b hita ho nangina sy nilamina amin’ny ankapobeny ny mpianany nandritra ny seho manontolo, satria variana nandika lesona sy nihaino fanazavana. Nisy ihany fotoana vitsy niresahan’ny mpianatra, indrindra rehefa nasain’i b nanazava ny heviny mikasika ny lesona izy ireo. Rehefa vita izay dia niverina nangina ny iray kilasy. Ny fihetsiky ny mpianatr’i d
Ohatra 1 ny olombelona tsy main-tsy lena. Ny marina tsy mba maty samy tokana avokoa ny ventin- kevitra fonosin’ireo ohabolana ireo, izany hoe miseho amin’ny endrika feno ny fehezanteny, ary koa hevitra tokana ihany no tian-kambara ao ary tsy misy mari-piatoana manapaka ny fehezanteny. Ny ohabolana miseho toy ireny no antsoina hoe tsoa-tokana ohatra 2 ny kary no manao ny nataony; ka ny saka no voatapa-drambo raha tiana ny vady; ny rafozana no tsinjovi-mandeha aleo very tsikalakalam-bola; toy izay very tsikalakalam-pihavanana .
Ireo fitaizana natao taminy ireo no heverina fa nahatonga azy hifidy ny lalam-piofanana ho mpampianatra taty aoriana. Efa faniriany ihany koa ny hitaiza sy hanabe ny zaza malagasy nanana tetikasa hanangana rakibolana momba ny toerana eto madagasikara izy tamin ny fahavelomany, satria nolazainy fa tsy mahalala ny taniny ny zaza malagasy, ary izay no mahatonga azy tsy hanome hasina ny fireneny rehefa lehibe izy. 14 ny taona 1944 nanohy ny fianarany tao ambavahadimitafo, sekoly fanomanana ho mpampianatra izy, mialoha ny niatrehany ny tokantranony. Nahazo ny mari- pahaizana c. A. E izy tamin izany.
Matetika anefa dia sarotra ny mionona ka misy tebiteby maro ary misy hevi- dratsy mitady hanimba zava-maro ao. Toroan’ny mpanoratra hevitra eto ireo mitady ho kivy amin’izany, hoy izy na dia sempotry ny fanenjehana aza ianao, na kofona noho ny tsy fitiavana, aza malahelo fa sery vitan’anamalaho aza amonoana vatotr’akoho a. P 199 ny vatotr’akoho mazàna dia miantoka ny ho avy satria hanome atody sy zanak’akoho, manampy amin’ny fidiram-bolan’ny fianakaviana, ka raha io no vonoina noho ny aretina mandalo ary tsy hahafaty toy ny sery dia fatiantoka fotsiny. Ambadika no anehoan’ny mpanoratra izany eto satria tiany ho tsapan’ireo tsy mahay mionona io fatiantoka io. Raha fisarahana efa nanolorany vahaolana tahaka ny hita ao amin’ny a. P 52 ; ny hamonoan-tena sy ny hanimban-javatra dia fatiantoka. Tsy tokony hanova na inona na inona io fisarahana io na tamin’ny lasa na ho amin’ny ho avy, afa tsy ny fahabangan’ilay olona notiavina. Io indrindra no ilalaovan’ny mpanoratra amin’ny parallélisme mitovy hevitra mihena vahana hita amin’ny hoe na dia sempotry ny fanenjehana aza ianao, na kofona noho ny tsy fitiavana
Ry lasa tangoron-tendrombohitry ny alahelo mafy ny hafaliana ? Tany iva, lohasaha mihafihafy any, mavana ny jaly maniry ambony ankaso mamelana ny tsiky fanohanan-dranomaso ny sento sy ny tsetra no mponina ao, tamana tranon-dratra vitsivitsy no tinazan- ko tanàna raho-mitatao, an’habakabakao ry lasa fahavaratra no hany volon’andro tompon-daka
Nitombo hatrany ny olona tonga teny, izay nisokajy ho fianakaviana efatra lehibe, nantsoina hoe efadray efadreny4araka izao tanisaina manaraka izao ny tampanga mponina ao anosimanjaka, ny zanatompomasina taranak’andriambe nanana zanaka telo lahy ka ny roa nonina tao ambohitrimanajaka, ary ny iray teny ambohidrapeto, ny andriamanangoana avy any ambohipeno akaikin’alasora, miparitaka amin’ireo fokontany sivy ao ambohitrimanjaka, ny zanadoharano avy ao manankasina monina amin’ireo fokontany valo
Antanetilava 42 holy v 25 05 08 14 ; 08 12- 09 00 talata volonondry 43 honorine l 43 23 08 14 ; 07 30-08 40 ambohibary 44 noro l 25 23 08 14 ; 07 30-08 40 ambohimahavelona 45 jeannot l 26 25 08 14 ; 08 15-09 50 falimanjaka 46 louisette l 35 05 08 14 ; 08 12- 09 00 talata volonondry 47 lovasoa gerard l 26 05 08 14 ; 08 12- 09 00 talata volonondry 48 lovatiana l 30 05 08 14 ; 08 12- 09 00 talata volonondry 49 mahefa l 26 05 08 14 ; 09 15- 10 00 avaratsena 50 mamisoa jerôme l 32 12 08 14 ; 09 00-10 00 talata volonondry 51 saholy v 35 06 09 14 ; 01 15-03 00 talata volonondry 52 mandimbisoa l 28 12 08 14 ; 09 00-10 00 talata volonondry 53 miarintsoa edson l 42 05 08 14 ; 09 15-10 00 antanetilava 54 naina l 27 05 08 14 ; 09 15-10 00 avaratsena 55 ndrasana l 28 12 08 14 ; 09 00-10 00 talata volonondry 56 nomenjanahary todisoa
Iii- ny foto-karena amin’ny sehatra tsy miankina araka ny mbola maha kaominina ambanivohitra an’i manjakandriana dia mibahan-toerana eo amin’ny fototra asan’ny mponina ny fiompiana sy ny fambolena tsy hadinoina koa fa renivohitry ny distrika izy, noho izany, maro ny sampana asa mitsangana ao an-toerana, na ara-panjakana izany na tsy miankina. Misy ihany koa izany ny miasa amin’izy ireny ho antom-pivelomany.
Alakamisy 16 oktobra 1969, iv lah 4036 mba mihafihafy ao izahay mianakavy hoy rakoto, fa tsy zara aza ve mahita izay isitrihan’ny loha izahay mpiasam- panjakana no voalohany tokony hanaja ny lalàna, hoy randrenja, mba ho modely halain’ny hafa tahaka ka tsy azoko hatao mihitsy ny hamela anao hipetraka amin’ io trano io. Ny eritreritro koa tsy mety raha hamela anareo ho amin’ny trano tsizarizary hanimba ny fahasalamana tsy ny ho salama intsony izao anaka no tadiavinay mianakavy fa ny ho faty na ho velona ho problema mipetraka. Raha mbola ho lanahin’ny adisaina toy izao izahay angamba tsy haharitra iray volana akory dia ho faty. Vonjy aina izao itadiavako anao izao anaka ary nahona kosa moa no tsy mangataka andro amin’ny tompon- trano ianareo nandritra ny roa taona aho no nangataka andro foana ka efa tsy maharitra intsony ny tompon- trano efa nivoaka rahateo ny didin’ny fitsarana mampanala anay ka tsy misy ahazoanay mijanona intsony. Tsy hitako akory izao izay hitondrana ilay zanako vavy kely manavy. Izay indrindra anie no itenenako hoe tsy mety ny hametrahana anareo amin’ny toerana tsizarizary fa he izany tsy fahasalamana efa mahazo ny ankizy eny , kanefa aleo toerana tsizarizary toy izay mandry ery amoron- dalana ary angaha dia tsy misy havana mety hampiantrano anareo? Izaho no lohany aminay mianakavy anaka, ka aiza no izaho indray no hialokaloka any amin’ny hafa, ary tsy azo afenina fa sahirana daholo koa ireo havana. Koa raha mba misy azonao atao, anaka, araka ny fanahy kristianina, dia mba avoty re, tena latsaka ambany mihitsy e! Nanezaka araka izay tratra ka nanenjana ny feony nefa tsy nety fa toa nangovitra ihany, hany ka tsy nanohy intsony izy na dia saika mbola hiteny aza malahelo aho ry ingahy rakoto nefa tena tsy hitako mihitsy izay hatao. Angamba raha afaka fito na valo volana any dia mety hisy azo atao, fa izao dia ity aloha vola dimampolo. Kely tokoa kanefa raiso fa amim- pitiavana no anolorako azy anao tsy ny hangataka an’ ity no anton- diako hoy rakoto, fa ny hikaro-dalana hamonjena ny vady amam- janaka ekeko izany, hoy randrenja nitsangana nefa tsy mbola misy azoko atao mihitsy ka dia miala tsiny indrindra aho. 27- zoma 17 oktobra 1969, iv lah 4037 ary misy dossier maika ireto ka voatery hanapaka ny resaka aminao aho. Nandendeha fotsiny izy ary nahita dabilio vato tery anilan’ny gara vao tafapetraka fa nifamatotra nila tsy ho afa- mamindra intsony ny tongony. Ny vatana moa nitofezaky ny hanoanana fa zara raha nihinana tapa- bilia isan’ andro, ny saina jenjina nifanotofan’ny eritreritra amam’ ahiahy tsy hay lazaina notazaniny ny mpandalo toa samy maimaika avokoa, toa tsy misy izay nijery azy akory. Tsaroany ho irery dia irery teo anivon’ny maro ny tenany, ary nampangirifiry azy ery ny nieritreritra izany. Nisento izy dia nitsangana nanohy ny diany. Iii- nanohy ny diany rakoto ho any an- trano fa aiza moa no halehany ankoatra ny trano. Tao ny eritreritra toa tsy te hifanatri- tava intsony amin’ny vady amam- janaka, nefa tao koa ny kofehy tsy hita maso nanintona azy hiverina tsy araka ny nahim- pony.
Raha toy izany ny fomba fanajana samihafa ataon ny mpiray tanindrazana amin ireo olona namoy ny ainy ho an ny tanindrazana, dia ndeha hovelabelarina ao amin ny fizaràna faharoa fa maty namela soa ireny olona ireny. Voalohany, dia tsy matimaty foana ireny olona ireny, fa maty noho ny ady nataony ho fanafahana ny tanindrazana teo ambanin ny ziogan ny mpanjanatany. Niaritra fijaliana maro izy ireny, ary tsy nataony ho zavatra akory ny ainy mba hahatonga ny taniny sy ny taranany aty aoriana hiadam-pinaritra. Hoy ny voalaza ao amin ny andininy fahefatra he sambatra ny maty izay teo am-perin ady, fa ny ainy toy ny raty, 20- nijoro tsy mandady niraraka ny rany noho ny hirifiriny, ho zeziky ny tany namokatra ny kiriny
Mandrotsirotsy 89 ny ranomasom- pifaliiana, tsy mba gororoana ; fa vongam- pahasambarana, diamondra mitete, vitsivitsy fotsiny, tsy ananam-piry ranomasom- pifaliana -vongam- pahasambarana, diamondra mitete sarobidy, ahazoana fahasambarana, vitsy, ary sarotra tadiavina 125 toa nisary ho atsimom- patan’ny fiainany fiainan’ibako -atsimom- patana toeran’ny zava- dratsy, iavian’nyfahoriana.
Clovis ah! I mbehosoa marina! Tonga oviana ialahy ? Mbehosoa efa misy ho herinandro izay no nahatongavako. Clovis hay! Yy! Mba mitsidika anay aty ve ? Mbehosoa eny e! Nefa ny mody an-tanindrazana angamba no tena izy, ry clovis! Atsaton’i mbesoa ny angady eny an-tanany. Clovis mba manao ahoana angaha ny asanareo any an-tanan-dehibe any? Mbehosoa tsy mandroso mihitsy, lesy! Aleoko miasa aty, toy izay mivezivezy any foana. Clovis ka hiasa tany izany? Mbehosoa mety amiko mihitsy izany, nefa ny orana ity tsy mba tonga ko! Clovis ka maninona moa raha manaraka anay any anaty ranomasina, lehiroa ? Ny vokatra eny izao tsy mety lany! Mbehosoa aiza moa tsy ho mety lany raha tsy misy fitantanana ifanarahan’ny mpihaza rehetra, ry ise! Clovis tsy mety lany io, ry mbehosoa! Izahay indray anie izao no vizaka mandray vola isan’andro e! Mbehosoa fa hono, hoy aho, lesy! Mihaza inona angaha ianao?
Tsy afa-po i di raha tsy milaza sy mamoaka ny zava-nisy hatrany. Aleony mihoatra ny feno ny voalaza, toy izay mbola misy zavatra marina, ekena sy azo alain-tahaka eo amin’ny fiainana, kanefa tsy ambarany. Araka ireo voalaza ireo, dia saika hita ao amin’ny tononkalon’i di. Avokoa ireo rima fampiasan’ny mpanoratra. Ny rima feno no tsapa fa betsaka ao amin’ny asa sorany noho izy te hikatsaka ny tonga lafatra. Poety mitolona koa moa izy, ka te hampifameno sy hampifandanja ny seha-piainana maro toe-karena, sosialy sy kolontsaina, teti-pitondrana. Indraindray anefa, dia miala amin’ireny rima ireny ny mpanoratra. Ahatsapana ny fitiavany fahafahana izany. Manamafy izany moa ny fankafizany ny tononkalo malala-drafitra. Tsy ny endrika ivelany toy ireo efa voalaza ireo ihany anefa no mila fiangaliana amin’ny asa soratra, fa ao koa ny teny sy ny sarin-teny.